Zis Zezi Kri ki sov 


| pou ganny en garson e ou ava apel li Zezi, akoz i pou sov son 
pep dan zot pese. Matye 1:21 


Annefe, Bondye in sitan kontan lemonn ki i'n donn son sel 
Garson, pour ki tou sa ki krwar dan li pa mor, me ganny lavi 
eternel. Zan 3:16 


Zezi ti dir li: Mwan menm semen, laverite ek lavi. Personn pa 
kapab vin kot son papa, san par mwan. Zan 14:6 


Napa delivrans dan personn, akoz napa en lot non anba lesyel 
ki n ganny donnen parmi zonm, par ki nou kapab ganny sove. 
Akt 4:12 


Annefe, premyerman mon'n montre zot sa ki mon'n resevwar: 
Krisin mor pour nou pese, dapre Lekritir. e ki i ti ganny antere, 
e ki i ti resisite ttwazyenm zour dapre lekritir: 

1 Korentyen 15:3-4 


Par li, nou'n ganny delivrans par son disan, pardon nou pese, 
dapre larises son lagras. Efezyen 1:7 


| annan kat laverite ki nou bezwen konpran konpletman: 
1. Bondye i kontan ou en kantite. 


lanvi ki ou ganny lavi eternel dan lesyel avek li. 

Annefe, Bondye in sitan kontan lemonn ki i'n donn son sel Garson, 
pour ki tou sa ki krwar dan li pa mor, me ganny lavi eternel. 

Zan 3:16 


lanvi ki ou annan en lavi abondan e fer sans avek li. 
Voler pa vin zis pour vole, touye e detrir. Mon'n vini pour ki zot 
ganny lavi e pour ki zot ganny li an abondans. Zan 10:10 


Malgre sa, bokou dimoun pa eksperyans en lavi ki fer sans e zot pa asire 
si zot annan lavi eternel akoz... 


2. Zonm i fer pese par natir. Se pour sa rezon ki i ganny separe avek 
Bondye. 


Tou dimoun in fer pese. 

Annefe, tou dimoun in fer pese e zot pa'n ariv lo laglwar Bondye; 
Romen 3:23 

Akoz lanmour larzan i rasin tou lemal... 1 Timote 6:10 


Lapey pese se lanmor. 
akoz lapey pese i lanmor... Romen 6:23 


Labib i spesifye de kalite lanmor: 


e lanmor fizik 
e parey i'n ganny demande pour zonm mor en fwa, me apre sa 
zizman: Ebre 9:27 


e lanmor spirityel oubyen separasyon eternel avek Bondye dan 
lanfer 

Me bann ki fer lafreyer, ki napa lafwa, ki degoutan, bann asasen, 
bann prostititer, bann sorsye, bann ki ador zidol e tou bann 
manter, pou ganny zot par dan lak ki pe brile avek dife ek souf. 
Revelasyon 21:8 


Si zonm i ganny separe avek Bondye akoz son pese, ki solisyon 
pour sa problenm? Souvan nou panse ki bann solisyon i: 
larelizyon, bon aksyon, ek bon manyer. 


Me i annan zis en solisyon sorti kot Bondye. 
3. Zezi Kri i sel semen pour al dan lesyel. 
Sa i deklarasyon Bondye. 


Zezi ti dir li: Mwan menm semen, laverite ek lavi. Personn pa 
kapab vin kot son papa, san par mwan. Zan 14:6 


| ti pey tou pinisyon pour nou bann pese. 

Annefe, Kris osi in soufer en sel fwa pour pese, sa enn ki zis pour bann 
enzis, pour anmenn nou kot Bondye, ganny touye dan laser, me ganny 
redonn lavi par Lespri: 1 Pyer 3:18 

Par li, nou'n ganny delivrans par son disan, pardon nou pese, dapre 
larises son lagras. Efezyen 1:7 


| annan promes lavi eternel. 

Sa enn ki krwar dan son garson i ganny lavi eternel, me sa enn ki pa 
krwar dan son garson pa pou ganny lavi; me lakoler Bondye i reste lo li. 
Zan 3:36 

Annefe, lapey pese i lanmor; me don Bondye ilavi eternel par Zezi-Kri 
nou Senyer. Romen 6:23 


4. Nou bezwen krwar dan Zezi Kri pour ganny sove. 


Nou delivrans i akoz lagras Bondye atraver latwa dan Zezi-Kri. 
Annefe, par son lagras, zot in ganny sove par lafwa; e sa pa sorti 
kot zot, me i en don Bondye, pa akoz zot bann aksyon, pour ki 
personn pa vant son lekor. Efezyen 2:8-9 


Annefe, tou dimoun ki envok non Senyer pou ganny sove. 
Romen 10:13 


lapriyer peser 


Priy sa avek lafwa: 

Senyer Zezi, mersi bokou pou kontan mwan. Mon konfese ki 
mon en peser e mon demann ou pardon. mersi pou ou lanmor 
lo lakrwa, lanterman, e rezireksyon pou pey tou mon pese. 
mon annan konfyans dan ou koman mon senyer e sover. Mon 
aksepte ou kado lavi eternel e mon rann mon lavi avek ou. Ed 
mwan pour obei tou ou bann komannman e fer ou plezir. 
Amenn. 


Si ou n annan konfyans dan Zezi Kri, sa ki'n arive avek ou: 


e Aprezan, ou annan lavi eternel avek Bondye. 
La lavolonte sa enn ki'n anvoy mwan: ki tou sa ki vwar son 
garson e krwar dan li, i ava ganny lavi eternel. Zan 6:40 


e Tou ou pese in ganny peye e pardonnen. 

(pase, prezan, lavenir) 

Me li, apre ki i ti'n ofer en sel sakrifis pour pese pour touzour, i 
ti asiz lo kote drwat Bondye pour touzour. Ebre 10:12 


e Ou en nouvo kreasyon devan Bondye. i komansman ou nouvo lavi. 
Alor, si en dimoun i ini avek Kris, i en kreatir nouvo. gete, tou keksoz in 
vin nouvo. 2 Korentyen 5:17 


e Ou'n vin en zanfan Bondye. 
Me tou sa ki ti resevwar li, i ti donn zot pouvwar pour vin zanfan Bondye, 
menm bann ki krwar dan son non: Zan 1:12 


Bann bon aksyon i pa en fason pour nou ganny sove, me en laprev 
oubyen fri nou delivrans. 

Annefe, nou'n ganny kree par Zezi-Kri pour fer bann bon aksyon ki 
Bondye in prepare davans pour ki nou mars ladan. Efezyen 2:10 


Dyebenis! 


